Quan dic a la gent
que intento desenvolupar una pastilla anticonceptiva per homes,
la resposta normalment varia depenent del gènere.
Les dones diuen coses com,
"Fantàstic. Ja era hora. Quan?"
(Riure)
Els homes responen dues coses diferents.
O bé els encanta la idea,
o bé em miren una mica desconfiats
i es pregunten què tinc exactament per als seus testicles.
(Riure)
Per què ens cal una pastilla pels homes?
I si us dic
que dels sis milions d'embarassos a l'any als Estats Units
la meitat són no desitjats?
La meitat.
Aquesta dada és molt sorprenent.
I dels tres milions d'embarassos no desitjats
més d'un milió acaba en avortament
anualment als Estats Units.
Per sort, aquests embarassos han disminuït
sobre un 10% en els últims anys.
Perquè cada cop més dones fan servir anticonceptius efectius,
de llarga durada i reversibles.
Però encara ens queda un llarg camí per fer.
Una proposta que possiblement es faci realitat
és les millors opcions anticonceptives pels homes.
Penseu-hi.
Hi ha més d'una desena de mètodes anticonceptius per dones:
pastilles, pegats, el DIU, injeccions, esponges, anelles, etc.
Pels homes, hi ha les mateixes dues opcions
des de fa més de cent anys:
preservatius i vasectomia.
Tot i tenir només dues opcions,
que tenen importants inconvenients,
els homes actualment suposen el 30% de l'ús dels mètodes:
el 10% de les parelles confien en la vasectomia
i el 20% de les parelles fan servir preservatius.
Per què el 20% confien en els preservatius
quan els preservatius tenen un índex d'error anual de més del 15%?
És perquè moltes dones o bé no poden prendre els anticonceptius disponibles
per raons com coàguls sanguinis,
o bé no poden tolerar els efectes secundaris.
Si creiem que un anticonceptiu masculí seria útil, cal preguntar-nos:
Com podem desenvolupar-ne un?
Hi ha dues propostes generals.
La primera és intentar d'interferir
dintre la via on l'esperma neda cap a l'ovari.
Aquesta proposta és molt difícil
perquè és complicat tenir suficient medicament en una ejaculació
i que funcioni en el conducte reproductor femení.
És per això que ens hem centrat en la segona proposta,
que és cancel·lar completament la producció d'espermatozoides.
Això també és complicat.
Per què? Els homes fan molts espermatozoides.
(Riure)
Els homes fan mil espermatozoides per segon.
i per tenir un anticonceptiu eficaç,
cal que el nivell de producció
disminueixi fins a un 1%.
La bona notícia és que és possible,
gairebé.
La millor proposta és utilitzar hormones per suprimir la producció d'esperma.
Quan administrem testosterona i progesterona alhora
es suprimeixen els senyals del cervell als testicles per produir esperma,
i en un 90% dels homes,
la producció d'esperma s'atura després d'uns tres o quatre mesos.
Malauradament, un 10% dels homes no respon a les hormones
per raons que no entenem.
Durant els últims anys, amb els meus companys
hem cercat una proposta diferent per als anticonceptius masculins,
una que no impliqui l'administració d'hormones.
Concretament, cerquem de bloquejar la vitamina A als testicles.
Per què? Bé, durant més de 90 anys s'ha sabut
que fa falta vitamina A per fer esperma.
Els animals que no tenen vitamina A a la seva dieta
paren de crear esperma
i tornen a crear-ne quan la vitamina A es torna a introduir.
La vitamina A que ingerim
es convertida en àcid retinoic per una família d'enzims.
Un d'aquests enzims es troba només en els testicles.
Nosaltres intentem bloquejar aquest enzim.
El bloqueig de l'enzim hauria de privar els testicles d'àcid retinoic
i també parar la producció d'esperma
sense afectar el funcionament de la vitamina A de la resta del cos.
Estem testant-ho en animals
i esperem poder testar-ho en humans aviat.
Obviament, l'impacte d'aquest anticonceptiu masculí
aniria més enllà de la biologia reproductiva.
És interessant especular sobre els efectes que tindria
en les relacions entre homes i dones.
Una possibilitat intrigant
és que l'home pugués controlar l'estat de l'anticonceptiu sempre que vulgués.
En els últims anys
dues empreses han creat aparells per testar l'esperma a casa
basats en l'iPhone
i que són fàcils de fer servir.
Un home podria comprovar el nombre d'espermatozoides i dir-ho a la parella.
Si el número fos zero,
aquest home i la seva parella es sentirien molt segurs
confiant en l'anticonceptiu d'ell.
Una eina com aquesta, juntament amb un anticonceptiu masculí,
podria augmentar molt el paper de l'home en prevenir embarassos no desitjats.
Els investigadors que estudien els anticonceptius masculins
intenten crear un futur millor per a les parelles,
un futur on els anticonceptius no són considerats "una cosa de dones",
sinó una qüestió que les parelles han de decidir conjuntament.
Per què el món necessita una pastilla pels homes?
Crec que una pastilla pels homes
ajudarà a reduir l'alt índex d'embarassos no desitjats i d'avortaments
i permetrà als homes participar de la mateixa manera
en l'anticoncepció.
Gràcies
(Aplaudiment)